NYILATKOZAT E-KUTATÁSHOZ

A Baranyai Református Egyházmegye Levéltárának E-kutatáshoz kitöltendő nyilatkozat

1. Tudomásul veszem, hogy a BREL-ben az e-kutatás kutatási díjhoz kötött, melynek összege függ a kutatandó anyag mennyiségétől és idejétől. (Link/ 2000 FT/ egy hét).
2. Az e-kutatás „A Baranyai Református Egyházmegye Levéltárának E-kutatáshoz kitöltendő nyilatkozat” aláírásával és a kutatás díjának a befizetésével válik lehetővé.
3. Nyilatkozom, hogy élni kívánok az e-kutatás lehetőségével mindazokkal a feltételekkel, amelyekről a levéltárral való elektronikus levelezés útján kaptam tájékoztatást. A levélben megfogalmazott feltételeket teljesítettem.
4. Tudomásul veszem és elfogadom, hogy az e-kutatáshoz kiadott felhasználónév és jelszó az így biztosított internetes hozzáférés a kérelemben részletezett BREL e-kutatási anyagához, a regisztrációs adatlapon szereplő névre és határozott időre szól.
5. Minden felhasználó ún. „egy-felhasználós” és „egyszeri” jogosultságot kap, amely nem megosztható.
6. A kutatás joga-lehetősége nem ruházható át, a belépéshez szükséges adatok (felhasználói azonosítók) közzététele vagy átadása további személyek számára szigorúan tilos.
7. A kutató köteles a felhasználónevét és jelszavát a tőle elvárható legnagyobb biztonsággal kezelni, és gondoskodni arról, hogy az ne legyen mások számára hozzáférhető.
8. A levéltár jogosult figyelemmel követni az internetes szolgáltató rendszer diagnosztikáját (felhasználói belépések, adatforgalom, IP-címek stb.), s amennyiben felmerül a szabálytalan használat gyanúja, a felhasználó hozzáférését szüneteltetheti, visszaélés esetén vissza is vonhatja, amiről elektronikus levélben tájékoztatja a felhasználót.
9. Az e-kutatás szolgáltatás részeként megjelenő tartalom, digitális képanyag a Baranyai Református Egyházmegye Levéltárának tulajdonát képezi, és csak annak internetes honlapján-rendszerén keresztül használható.
10. A tulajdonos engedélye nélkül tilos digitális képeket másolni, adathordozón rögzíteni, kinyomtatni, továbbadni és bármilyen formában terjeszteni.
11. A tulajdonos (BREL) a Baranyai Református Egyházmegye Kutatási Szabályzatának és Mellékletében leírt feltételek mellett adhat engedélyt egyszeri másolat készítésére és közlésre szánt fotó elkészítésére. Ezt kérvényezni kell elektronikus levélben, s az arra kapott BREL vezetőjének engedélye után lehet élni az egyszeri lehetőséggel.
12. Publikációimban a felhasznált forrásokat a levéltár segédletei (fondjegyzéke) alapján, megfelelő hivatkozással adom meg.
13. Amennyiben személyiségi jogokat sértő adatokat hoznék nyilvánosságra, az ezzel kapcsolatos büntető- és polgári jogi (anyagi) felelősséget magam vállalom.
14. Büntetőjogi felelősségem tudatában kijelentem, hogy a regisztrációs adatlapon közölt adataim a valóságnak megfelelnek.
15. A Baranyai Református Egyházmegye Levéltár biztosítja, hogy a regisztráció során rögzített, a kutatók-felhasználók azonosításához szükséges személyes adatokat csak saját nyilvántartó rendszerén belül célhoz kötötten kezeli. A regisztráció során begyűjtött adatokat tovább nem adja, nyilvántartását védetten őrzi és zártan kezeli.

Kelt,………….202………………………………………

…………………………………………….

KUTATÓ ALÁÍRÁSA

A kutatást engedélyezem.

Pécs, 20……………………………………

BREL vezetője